"Fa o kwala dikaelo tsa tsela tlhokomela dintlha tse di latelang: • Matshwao a tsela. (dipone tsa pharakano le matshwao a tsela ka go farologana) • Dikago (dikereke, dipolokelo, dikolo, diposo, marekisetso, ditikatikwe dikantoro,maemelo a dipalangwa le meratho/ maborogo) • Maina a mebila • Go lekanyetsa sekgala (go fopholetsa dikilometara) Mo go bontsheng tsela motho yo o bontshang tsela a ka dirisa mafoko a a latelang: • Feta • O kgabaganya • O tsamaela ka fa • Gaufi le • Go lebagana le • Ka fa morago ga • O feta difokotsalebelo • Kwa pele ga • O tlhamalalela • Pele o fitlha • Ka fa mojeng • Ka fa molemeng • Mo marakanelong a ditsela/mebila • Fa o fologela • Fa o tlhatloga • Dipone tsa go laola pharakano 5.6.1 Sekao sa go kaela tsela: Tsela ya go ya kwa kerekeng ya Lutere mo motseng wa Phiritona Fa o tsena ka motse wa Phiritona o tlaa latela tsela e e yang ka fa mojeng mme gona foo, o tlaa bona sekolo se segolo sa Phiritona. O tlaa tsamaya sekgala sa dikilometara di ka nna lesome pele o fitlha mo diponeng tsa go laola pharakano tse di gaufi le tikatikwe ya marekisetso. O tlaa tswelela pele mme pele o fitlha kwa diponeng tsa bobedi o tlaa latela tsela e e yang kwa molemeng. Gaufi fao o tlaa bona dikago tsa poso. O tlaa tsamaya sekgala sa dikilometara tse pedi pele o fitlha fa morathong wa noka ya Modder, mme fa o lebelela ka fa mojeng, o tlaa bona dikago tsa kereke ya Lutere. O gorogile. KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 41 | SETSWANA"